《送李左藏三首 其二》
宋代·袁燮

忆昔议和日，权门机阱深。平居自好者，亦或丧其心。

伟哉人中杰，独立山万寻。佐时岂不欲，枉己非所钦。

蔚然岁寒姿，肯受霜雪侵。愿言继前作，冠冕英俊林。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。